ຄວາມ​ທຸກ​ຍາກ​ໃນ ຟີ​ລິບ​ປິນ ຫຼຸດ​ລົງ​ ໃນ​ຂະ​ນະ​ທີ່​ເສດ​ຖະ​ກິດ​ ແຂງ​ແກ່ນ​ຂຶ້ນ
ອັດ​ຕາ​ຄວາ​ມ​ທຸກ​ຍາກ​ຢ່າງ​ເປັນ​ທາງ​ການ ຂອງ​ປະ​ເທດ​ໝູ່​ເກາະນັ້ນ​ ໄດ້ຫຼຸດ​ລົງ ເຖິງ 21 ເປີເຊັນ ໃນເຄິ່ງປີທຳອິດຂອງປີກາຍນີ້ ຈາກ 27.6 ເປິເຊັນ ໃນເຄິ່ງປີທຳອິດຂອງປີ 2015.
ຄວາມທຸກຍາກໃນປະເທດ ຟີລິບປິນ, ເຊິ່ງແມ່ນບັນຫາການພັດທະນາເຮື້ອຮັງ ທີ່ໄດ້ ເຮັດໃຫ້ປະເທດຖືກຕັດຂາດໃນເອເຊຍນັ້ນ, ກຳລັງຫຼຸດລົງຍ້ອນຄວາມແຂງແກ່ນດ້ານ ທາງເສດຖະກິດ ລຸນຫຼັງໄດ້ມີການສ້າງວຽກເຮັດງານທຳ ອັດຕາຄວາມທຸກຍາກຢ່າງເປັນທາງການ ຂອງປະເທດໝູ່ເກາະນັ້ນ ໄດ້ຫຼຸດລົງ ເຖິງ 21 ເປີເຊັນ ໃນເຄິ່ງປີທຳອິດຂອງປີກາຍນີ້ຈາກ 27 6 ເປິເຊັນ ໃນເຄິ່ງປີທຳອິດຂອງປີ 2015, ອີງຕາມການກ່າວຂອງປະທານາທິບໍດີ ໂຣດຣິໂກ ດູເຕີເຕ ໃນຄຳປາໄສຕໍ່ປະ ເທດຊາດເມື່ອວັນທີ 22 ກໍລະກົດທີ່ຜ່ານມາ ການເຕີບໂຕດ້ານເສດຖະກິດຫຼາຍກວ່າ 6 ເປິເຊັນນັບຕັ້ງແຕ່ປີ 2012 ເປັນຕົ້ນມາໄດ້ ຊ່ວຍສ້າງວຽດເຮັດງານທຳ, ໂດຍສະເພາະໃນບັນດາຕົວເມືອງຕ່າງໆຂອງ ຟີລິບປິນ ເຊັ່ນນະຄອນຫຼວງ ມະນີລາ, ອີງຕາມການກ່າວຂອງບັນດານັກເສດຖະສາດຜູ້ທີ່ຕິດ ຕາມເບິ່ງປະເທດດັ່ງກ່າວ ທ່ານ ຣາຈິຟ ບິສວາສ, ຫົວໜ້ານັກເສດຖະສາດ ເອເຊຍ-ປາຊີຟິກ ທີ່ບໍລິສັດຄົ້ນຄວ້າ ຕະຫຼາດ HIS Markit ໄດ້ກ່າວວ່າ “27 ເປີເຊັນແທ້ຈິງແລ້ວແມ່ນຂ້ອນຂ້າງສູງ ອີງ ຕາມມາດຕະຖານຂອງເອເຊຍ, ສະນັ້ນຂ້າພະເຈົ້າຄິດວ່າ ຄວາມກ້າວໜ້າແມ່ນມີສ່ວນ ຕໍ່ການເຕີບໂຕຢ່າງວ່ອງໄວຂອງເສດຖະກິດ ທີ່ໄດ້ເກີດຂຶ້ນໃນປະເທດ ຟີລິບປິນ ນັບ ຕັ້ງແຕ່ປີ 2012 ເປັນຕົ້ນມາ ” ຄວາມທຸກຍາກໃນທົ່ວເອເຊຍ ໄດ້ຫຼຸດລົງຈາກ 47 3 ເປີເຊັນໃນປີ 1990 ເປັນ 16 1 ເປີເຊັນໃນປີ 2013, ອີງຕາມຂໍ້ມູນທະນາຄານໂລກ ວຽກງານຢູ່ໂຮງຈັກໂຮງງານ, ທີ່ ມັກຈະໄດ້ຮັບການສະໜັບສະໜູນໂດຍອຸດສາຫະກຳການສົ່ງອອກໂຮງຈັກໂຮງງານ ນັ້ນ, ໄດ້ກະຕຸ້ນການເຕີບໂຕເປັນສ່ວນຫຼາຍ, ໂດຍສະເພາະໃນ ຈີນ ບັນດານັກເສດຖະສາດເຊື່ອວ່າ ຄວາມທຸກຍາກຍັງຄົງມີຢູ່ໃນປະເທດ ຟີລິບປິນ ສ່ວນ ໃຫຍ່ແມ່ນຍ້ອນການບໍ່ມີວຽກເຮັດງານທຳຢູ່ເຂດຊົນນະບົດ ການເຮັດນາຂັ້ນຕົ້ນ ແລະ ການຫາປາ ເປັນວິທີການດຳລົງຊີວິດທີ່ຖືກຍຶດຕິດຂອງຄົນຫຼາຍຄົນໃນເກາະ 7,100 ແຫ່ງຂອງປະເທດດັ່ງກ່າວ ບັນດາໂຮງຈັກໂຮງງານຕ່າງປະເທດມັກຈະຂ້າມຜ່ານ ຟີລິບປິນ ຍ້ອນສະຖານທີ່ໆຫ່າງໄກສອກຫຼີກຂອງມັນ, ຖ້າທຽບໃສ່ເອເຊຍທີ່ມີດິນໃຫຍ່ ແລະ ການຂາດພື້ນຖານໂຄງລ່າງ ທີ່ຜູ້ດຳເນີນການໂຮງຈັກໂຮງງານຕ້ອງການເມື່ອຂົນ ສົ່ງສິນຄ້າ